Tumello ya ho amohela ditswantle e tswang ho Registrar of Animal Improvement e a hlokahala pele o ka amohela ditswantle tsa diphoofolo kapa dintho tsa lefutso tse kang di-embriyo, di-ova kapa lero la botona mona Afrika Borwa.
Ha mokopi a sa saene kopo ka boyena, lengolo le nehang matla motho ya saenang jwalo ka akgente hore a saene kopo lebitsong la mokopi, le tlameha ho felehetsa kopo.
Ha mokopi a kene tumellanong le monehelani wa baditjhaba wa phoofolo kapa ntho e tla amohelwa jwalo ka setswantle tlasa dipehelo tseo dikabelo, ditefiso kapa ditesello di tla lefshwa ka hodima poreisi ya theko, kopo e tlameha ho felehetswa ke lengolo la tiiso la Molaodi Kakaretso wa Department of Trade and Industry la hore Lefapha le amohetse tumellano e jwalo.
Dikopo tse sa tlatswang ka botlalo di tla kgutlisetswa ho mokopi.
lesika le atolositsweng la ditswala tse pedi direkoto tsa tshebetso ya phoofolo lengolo la bopaki la tlhophiso ya madi.
Romela dikopo ho mokgatlo o tshwanelehileng wa batswadisi kapa bolaodi bo ngodisang bakeng sa kgothaletso.
The Veterinary Import Permit e na le ditlhoko tse ikgethang tse tshwanelang ho pakwa ke Ngaka ya Diphoofolo ya Mmuso ya naha e romelang setswantle pele thoto ya setswantle e romelwa. Ditlhoko di ka fumanwa ho Mookamedi e Moholo: Bophelo ba Diphoofolo.
Kopo e ka hlophiswa nakong ya matsatsi a 30.